# Jessica Goicoechea Jover

Jessica Goicoechea Jover (Barcelona, 22 de novembre de 1996) és una model, influenciadora, dissenyadora de moda i empresària catalana. També ha fet d'actriu de cinema esporàdicament.

## Carrera

Va debutar en el modelatge amb 15 anys en signar un contracte amb l'agència de moda 5th Avenue i seguidament va anar apareixent en campanyes de marques reconegudes com Kaotiko. Per la seva baixa estatura —fa 1,67 metres—, moltes agències la van rebutjar, així que el 2012 va optar per començar a pujar els seus treballs a la plataforma Instagram.
Ha modelat per marques de renom com ara Rimmel, Puma, Calvin Klein, Victoria's Secret, ZE Garcia o Calzedonia. També ha sortit en les següents revistes, cabdals en el món de la moda: Vogue, Glamour, Elle, Esquire i DT. El 2015 va presentar la marca de roba Goi Clothing i més tard la de cosmètica Goicosmetics, que el 2019 es fusionarien en la seva firma de moda actual, GOI.
El 2017, va incursionar en la interpretació en el curtmetratge La Fantasia, dirigit per Daniel Maldonado. Per això, va fer acte de presència en actes com el Festival Internacional de Cinema de Sant Sebastià i la Gala dels Premis Goya d'aquell any.

## Vida personal

El 2018, va fer-se oficial que sortia amb el model hispanofinès River Viiperi, que a més li feia de mànager. Amb tot, el març del 2020 va ser detingut pels Mossos d'Esquadra en un cas de presumpta violència de gènere. Va tallar el vincle amb ell, el va denunciar a les autoritats espanyoles i més tard va anunciar públicament que havia estat una situació reiterada i que havia estat una de les pitjors etapes de la seva vida. Tot seguit, Viiperi va desmentir aquesta acusació vehementment.
El 2021, es va saber que aparentment l'estiu passat havia començat a sortir amb l'actor espanyol Arón Piper. L'any següent, al tornar d'unes vacances a les Maldives, van decidir deixar-ho. Va córrer el rumor que tot just després, entre el maig i el juny del 2022, va tenir un romanç preestiuenc amb el també actor espanyol Mario Casas, però no van arribar a fer-ho públic.
El gener del 2023, es va confirmar que mantenia una relació amb l'exjugador del Barça Marc Bartra. El juliol del 2024, el tiktoker Abel Planelles va anunciar que s'havien separat, basant-se en fonts pròximes a la parella i sense confirmació oficial.

## Referències

* ↑ «10 cosas que no sabías de la influencer Jessica Goicoechea» (en castellà), 15-10-2021. [Consulta: 1r desembre 2021].
* ↑ Folie, Redacción. «INTERVIEW JESSICA GOICOECHEA: “Me gustaría hacer un voluntariado en África”» (en castellà), 28-03-2022. [Consulta: 29 març 2022].
* 1 2 Farràs Pérez, Lorena. «Jessica Goicoechea: Modelo, ‘influencer’, actriz y empresaria» (en castellà). La Vanguardia, 28-04-2021. [Consulta: 4 febrer 2023].
* ↑ SweetMenta. «JESSICA GOICOECHEA» (en castellà), 03-09-2014. Arxivat de l'original el 9 abril 2021. [Consulta: 10 abril 2021].
* ↑ Guerra, Andrés. «Jessica Goicoechea: “Las mismas agencias que me rechazaron, hoy me reclaman que trabaje con ellas”» (en castellà). La Vanguardia, 03-12-2017. [Consulta: 4 febrer 2023].
* ↑ «Jessica Goicoechea, más allá de las redes sociales: de su relación con Aron Piper a la unión con su hermano Cristian» (en espanyol europeu), 18-02-2022. [Consulta: 29 març 2022].
* ↑ «Jessica Goicoechea - Contratación y Management» (en castellà). TOTALISMO. Arxivat de l'original el 9 abril 2021. [Consulta: 10 abril 2021].
* ↑ Godoy, Marta. «Así es Goi: la firma de moda de la influencer Jessica» (en castellà). Business Insider, 19-12-2021. [Consulta: 29 març 2022].
* ↑ Díaz, J. «Jessica Goicoechea se marca un 'Instinto básico' en un photocall» (en castellà). El Confidencial, 12-11-2021. [Consulta: 4 febrer 2023].
* ↑ «El influencer River Viiperi, detenido por agredir a su pareja, Jessica Goicoechea» (en castellà). La Guía GO!, 30-03-2020. [Consulta: 4 febrer 2023].
* ↑ «Jessica Goicoechea rompe su silencio sobre el supuesto maltrato recibido» (en castellà). Okdiario, 15-01-2021. [Consulta: 4 febrer 2023].
* ↑ «Las primeras palabras de River Viiperi tras su detención» (en castellà). Mundo Deportivo, 02-04-2020. [Consulta: 7 febrer 2023].
* ↑ del Rio, Judith. «Se confirma la relación entre Jessica Goicoechea y Arón Piper» (en castellà). La Vanguardia, 30-08-2021. [Consulta: 4 febrer 2023].
* ↑ Garzón, Mónica. «La reacción de Jessica Goicoechea a las imágenes de su ex, Arón Piper, bailando con Dua Lipa» (en castellà). ¡Hola!, 10-06-2022. [Consulta: 4 febrer 2023].
* ↑ Vallés, Leonor. «El romance secreto de Mario Casas y Jessica Goicoechea» (en castellà). Emisoras Musicales, 04-10-2022. [Consulta: 4 febrer 2023].
* ↑ «L'exbarcelonista Marc Bartra confirma la seva relació amb la model Jessica Goicoechea». Ara, 17-01-2023. [Consulta: 18 gener 2023].
* ↑ Miñarro, Carla. «Marc Bartra i Jessica Goicoechea trenquen després de dos anys: "La seva relació està trencada"». RAC1, 17-07-2024. [Consulta: 17 juliol 2024].
* ↑ Capell, Gina. «Ex del Barça i una influencer catalana posen punt final a la relació després de dos anys junts». El Blau. El Nacional, 17-07-2024. [Consulta: 17 juliol 2024].